Fucking hell. Der er så mange ting i det her, at jeg ikke engang ved hvor jeg skal starte.   Først og fremmest har vi hele udbud vs efterspørgsel. IT-firmaerne er generelt dårlige til at tage nyuddannede ind og dermed får de nye folk ikke erfaring. Det efterlader en stadig mindre og mindre gruppe erfarne medarbejdere, som bliver mere og mere eftertragtede. Og så stiger prisen helt naturligt. Det er ris til egen røv og de kunne have afhjulpet problemet gevaldigt for flere år siden, ved blot at tage nyuddannede ind i højere grad.   Derudover har vi hele indtjeningsmodellen. Hvorfor skal jeg aflønnes med 400 kr. i timen, når chefen fakturerer 1500 kr. pr. påbegyndt time? Har man kompetencerne og/eller netværket (og lysten), så ser jobbet som selvstændig konsulent pludselig meget interessant ud i forhold til at være almindelig lønslave. Det er også derfor mange håndværkere starter deres eget, fordi de ser hvor mange penge mester skovler ind. Den kage vil de da selv have.   Derudover er der loyaliteten eller mangel på samme. Hvertfald fra arbejdsgiver af. Arbejdsgiver giver ikke en flyvende fuck for dig, hvis det har med virksomhedens ve og vel at gøre. Du ryger ud på røv og albuer, ligeså snart firmaet ikke kan bruge dig længere, uanset hvor længe du har været ansat.  Det går bare også den anden vej. Hvorfor skal jeg bukke mig forover for arbejdsgiver og lade mig blive taget hårdt bagfra løn- eller arbejdsmæssigt, når arbejdsgiver ikke selv vil gøre det samme i modsatte situation?   Nope, de kan betale ved kasse 1, hvis de vil have de rigtige folk. Det ligger jeg ikke søvnløs over.